Bendera Cyprus

Bendera Cyprus (, ) mula digunakan pada 16 Ogos 1960 di bawah Perjanjian Zurich dan London.

Rekaan bendera ini dihasilkan İsmet Güney, seorang guru pendidikan seni, dan dirasmikan oleh presiden negara tersebut yang pertama iaitu Makarios III dan timbalannya Fazil Küçük.

Reka bentuk
Perlambangan
Bendera ini direka dengan tujuan melambangkan keberkecualian antara bangsa-bangsa Yunani dan Turki yang menduduki pulau ini di mana pada ketika itu kedua-dua masyarakat ini berhubungan sangat tegang sesama mereka - maka sebarang simbol umum mewakili kedua-dua bangsa ini (misalnya salib, bulan sabit serta warna-warna biru dan merah) sangat ditegah semasa perekaan ia.

Sebaliknya, suatu peta pulau Cyprus dengan dua ranting daun zaitun di bawahnya (simbol perdamaian) dengan latar belakang putih. Bentuk pulau itu sendirinya diwarnakan dengan suatu warna jingga keperangan menyerupai warna tembaga yang merupakan asal nama negara tersebut (Κύπρου kýprou - bandingkan dengan nama saintifik tembaga "kuprum").

Spesifikasi
Bendera ini bernisbah ukuran 3:5.

Rincian warna yang diberikan adalah seperti berikut:

 Warna peta: "Copper" Pantone 144-C (Ogos 1960), Pantone 1385 (April 2006)
 Warna reranting daun: "Olive Green" Pantone 336-C (1960), Pantone 574 (April 2006)

 Galeri 

 Lihat juga 
 Bendera Cyprus Utara

Rujukan

Cyprus
Kategori:Simbol kebangsaan Cyprus